Diari Oficial de la Generalitat Valenciana


Sumari del DOGV 9601, del 23-05-2023 (2023/5550)

Extracte de la Resolució de 10 de maig de 2023, del rector de la Universitat Politècnica de València, per la qual es convoca la desena edició dels premis de disseny de la Càtedra Stadler per potenciar la relació entre Universitat i Empresa i fomentar la creativitat de l'alumnat per a l'any 2023.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9601

Data del DOGV
:   23-05-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/5550


Data del document
:   18-05-2023

Organisme emissor
:   Universitat Politècnica de València

Tipus de document
:   Extracte

Descriptors 

:   * Universitat Politècnica de València
    * distinció honorífica

Extracte de la Resolució de 10 de maig de 2023, del rector de la Universitat Politècnica de València, per la qual es convoca la desena edició dels premis de disseny de la Càtedra Stadler per potenciar la relació entre Universitat i Empresa i fomentar la creativitat de l'alumnat per a l'any 2023. [2023/5550]  
BDNS (identif.): 696106.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/696106)  
  
Primer. Beneficiaris  
Podran participar-hi estudiants de la UPV matriculats en qualsevol grau o màster de la Universitat Politècnica de València el curs 2022-2023.  
Els sol·licitants dels premis han de complir, al final del termini de sol·licitud, els requisits següents: estar matriculats en estudis oficials de grau o màster de la UPV.  
  
Segon. Objecte  
L'objecte d'aquesta convocatòria és premiar el plantejament de noves idees al voltant de la seguretat dels viatgers a l'interior d'un vehicle de passatgers, de manera que qualsevol passatger dispose d'un element de seguretat a mà. Tot això amb la intenció que es cobrisca tota l'àrea interior del vehicle sense produir un efecte invasiu, tenint en compte també els diferents percentils d'alçades.  
  
Tercer. Bases reguladores  
Accessibles en http://www.etsid.upv.es/catedras-de-empresa  
  
Quart. Quantia  
S'estableix un màxim de 2.500 € corresponents a:  
• Un primer premi de 1.200 €, impostos inclosos, per a la proposta amb millor puntuació segons els criteris establerts en aquesta convocatòria.  
• Un segon premi de 800 €, impostos inclosos, per a la proposta amb segona millor puntuació segons els criteris establerts en aquesta convocatòria.  
• Una menció especial de 500 €, impostos inclosos, per a la proposta amb la tercera millor puntuació segons els criteris establerts en aquesta convocatòria.  
  
Cinqué. Termini de presentació de sol·licituds  
El termini de presentació de sol·licituds estarà obert a partir de l'endemà de la publicació de l'extracte d'aquesta resolució al Diari Oficial de la Generalitat Valenciana i finalitza el dia 9 de juny del 2023.  
  
València, 18 de maig de 2023. El rector: José Esteban Capilla Romá.